Ρικάρντο Κακά

Ο Ρικάρντο Ίζεκσον ντος Σάντος Λέιτε (Ricardo Izecson dos Santos Leite, γεννήθηκε 22 Απριλίου 1982), γνωστός ευρέως ως Κακά ή Ρικάρντο Κακά, είναι Βραζιλιάνος πρώην διεθνής ποδοσφαιριστής. Στην καριέρα του αγωνίστηκε σε σημαντικές ομάδες όπως η Μίλαν, η Ρεάλ Μαδρίτης και η Σάο Πάολο. Επίσης είχε σημαντικές ατομικές διακρίσεις όπως η κατάκτηση της Χρυσής Μπάλας το 2007. Είναι ένας από τους εννέα παίκτες που έχουν κερδίσει το Παγκόσμιο Κύπελλο, το Τσάμπιονς Λιγκ και τη Χρυσή Μπάλα.

 Βιογραφία 
Γεννήθηκε στην Μπραζίλια, στις 22 Απριλίου 1982. Ο νεότερος αδερφός του, του έδωσε το ψευδώνυμο Κακά (Kaka), από το σύντομο τύπο του Ρικάρντο στα πορτογαλικά. Ο μικρότερος από τον Ρικάρντο, Ροντρίγκο, δεν μπορούσε να τον πει με το όνομά του και έτσι, επειδή τον φώναζε "Caca", ο παίκτης έλαβε το ψευδώνυμο "Κακά".

Ο μεσοεπιθετικός Κακά αγωνίστηκε στη Σάο Πάουλο την περίοδο 2001-03 και στην Μίλαν την περίοδο 2003-09. Το καλοκαίρι τού 2009 μεταγράφηκε στη Ρεάλ Μαδρίτης έναντι του ποσού των 68.500.000 ευρώ πού τότε ήταν δεύτερο μεγαλύτερο ποσό μεταγραφής, πίσω από τα 75 εκατομμύρια του Κριστιάνο Ρονάλντο. Κάθε φορά που σκοράρει , αφιερώνει τα γκολ του στο Θεό διότι σώθηκε η ζωή του μετά από σοβαρό χτύπημα στο κεφάλι κατά την παιδική του ηλικία. To 2007, χαρακτηρίστηκε από τον Πελέ ως ο καλύτερος ποδοσφαιριστής στον κόσμο, ακόμα και μετά τον Ρονάλντο. Την ίδια χρονιά ο Κακά βραβεύτηκε επίσημα ως ο καλύτερος παίκτης στον κόσμο κατακτώντας την Χρυσή Μπάλα ενώ βραβεύτηκε και ως ο καλύτερος ποδοσφαιριστής της χρονιάς στις Ευρωπαϊκές διοργανώσεις από την ΟΥΕΦΑ.

Μετά από έξι χρόνια παρουσίας στο Μιλάνο με πολύ μεγάλες επιτυχίες με την φανέλα της Μίλαν (κατάκτηση της Χρυσής μπάλας, το βραβείο του καλύτερου ποδοσφαιριστή στον κόσμο από την ΟΥΕΦΑ, η ανάδειξη σε πολυτιμότερο παίκτη και κορυφαίο σκόρερ με 10 γκολ του Τσάμπιονς Λιγκ το 2007, 2 πρωταθλήματα Ιταλίας, το Τσάμπιονς Λιγκ και πολλά άλλα) ο Κακά μεταγράφηκε στην Ρεάλ Μαδρίτης.

Το Σεπτέμβρη 2013 επέστρεψε στη Μίλαν υπογράφοντας διετές συμβόλαιο συνεργασίας.
Το 2014 υπέγραψε στην Ορλάντο Σίτι του αμερικάνικου ποδοσφαίρου περνώντας ως δανεικός το 2014 από την Σάο Πάολο. Τελικά στις 17 Δεκεμβρίου 2017 ανακοίνωσε ότι αποσύρεται από την ενεργό δράση σε ηλικία 35 ετών.

Στον αγώνα Βραζιλία εναντίον Ακτής Ελεφαντοστού στις 20 Ιουνίου 2010 για το Παγκόσμιο Κύπελλο, ο Κακά αντίκρισε για πρώτη φορά στην καριέρα του την κόκκινη κάρτα.

 Προσωπική ζωή 
Παντρεύτηκε την Caroline Celico στις 23 Δεκεμβρίου 2005 στο Σάο Πάολο. Στις 10 Ιουνίου του 2008 γεννήθηκε το πρώτο τους παιδί, ο Λούκα.in.gr , Πατέρας έγινε ο Κακά,  10 Ιουνίου 2008

Ο Κακά είναι Χριστιανός Ευαγγελικός και σε δηλώσεις του εξέφρασε την επιθυμία του να γίνει ιερέας μετά την αποχώρησή του από τα γήπεδα.

Εκτός από ποδοσφαιριστής είναι και μοντέλο καθώς φιγουράρει πολύ συχνά σε φωτογραφήσεις.

 Τίτλοι 
 2001-2003 20px Σάο Πάουλο 22 γκολ
 2001: Τίτλοι: Κύπελλο Βραζιλίας
 2002: Τίτλοι: Παγκόσμιο Κύπελλο με την εθνική Βραζιλίας 
 2003-2009 20px Μίλαν 
 2003-04: Τίτλοι: Πρωτάθλημα Ιταλίας A Κατηγορίας , Ευρωπαϊκό Σούπερ Κύπελλο , Κόπα Αμέρικα με την εθνική Βραζιλίας.
 2004-05: Φιναλίστ στο ΟΥΕΦΑ Τσάμπιονς Λιγκ Τίτλοι: Ιταλικό Σούπερ Καπ. Κύπελλο Συνομοσπονδιών με την εθνική Βραζιλίας
 2006-2007: Τίτλοι: Τσάμπιονς Λιγκ, Παγκόσμιο Κύπελλο Συλλόγων, Ευρωπαϊκό Σούπερ Κύπελλο
 2009-2013 20px Ρεάλ Μαδρίτης 
 2010-2011:Τίτλοι: Κύπελλο Ισπανίας 
 2011-2012: Τίτλοι: Πρωτάθλημα Ισπανίας

 Ατομικές διακρίσεις 
 Καλύτερος ποδοσφαιριστής βραζιλιάνικου πρωταθλήματος
 2005 Καλύτερος μέσος ποδοσφαιριστής, Βραβείο ΟΥΕΦΑ.
 Στην καλύτερη ενδεκάδα της FIFPro: 2006, 2007, 2008
 Καλύτερη ενδεκάδα του Τσάμπιονς Λιγκ: 2006, 2007, 2008
 Πρώτος στις ασίστ στο Τσάμπιονς Λιγκ: 2005
 Ξένος ποδοσφαιριστής της χρονιάς στο Πρωτάθλημα Ιταλίας: 2004, 2006, 2007
 Ποδοσφαιριστής της χρονιάς στo Πρωτάθλημα Ιταλίας: 2004, 2007, 2008

 2007: Πολυτιμότερος παίκτης του Παγκοσμίου Κυπέλλου Συλλόγων
 2007: Πρώτος σκόρερ στο Τσάμπιονς Λιγκ με 10 γκολ
 2007: Καλύτερος επιθετικός του Τσάμπιονς Λιγκ 
 2007: Πολυτιμότερος παίκτης του Τσάμπιονς Λιγκ 
 2007: Καλύτερος επιθετικός μέσος του κόσμου σύμφωνα με την IFFHS (Διεθνής Ομοσπονδία Ιστορίας και Στατιστικής του Ποδοσφαίρου)
 2007 Ψηφίστηκε από τα μέλη της Παγκόσμιας Ομοσπονδίας Επαγγελματιών Ποδοσφαιριστών (FIFPro) ως ο κορυφαίος παίκτης της χρονιάς.in.gr
 2007 Χρυσή Μπάλα
 2007: Καλύτερος παίκτης του κόσμου σύμφωνα με το περιοδικό Onze Mundial (Onze D'or)
 2007 Κορυφαίος ποδοσφαιριστής του κόσμου για το 2007 από το World Soccer, συγκεντρώνοντας  το μεγαλύτερο ποσοστό στην ιστορία του θεσμού.
 2007 Κορυφαίος ποδοσφαιριστής της χρονιάς από την Παγκόσμια Συνομοσπονδία Ποδοσφαίρου (FIFA) βάσει των αποτελεσμάτων της ψηφοφορίας, στην οποία έλαβαν μέρος οι προπονητές και οι αρχηγοί των εθνικών ομάδων. 

 Τον Οκτώβριο του 2008 εισήχθη στο Hall of Fame του σταδίου Μαρακανά της Βραζιλίας, που σημαίνει πως συγκαταλέγεται ανάμεσα στους καλύτερους ποδοσφαιριστές που έχουν παίξει σε αυτό το γήπεδο.
 Samba d'Or : Τον Ιανουάριο του 2009 τιμήθηκε με το βραβείο του καλύτερου Βραζιλιάνου ποδοσφαιριστή στην Ευρώπη.
 Χρυσή Μπάλα (καλύτερος παίκτης) Κυπέλλου Συνομοσπονδιών (FIFA Confederations Cup Golden Ball) : 2009
 2010: Πρώτος στις ασίστ στο Παγκόσμιο Κύπελλο Ποδοσφαίρου
 2014: Καλύτερος Επιτελικός μέσος στη Βραζιλία

 Παραπομπές 

 Εξωτερικοί σύνδεσμοι 



Κατηγορία:Μέσοι ποδοσφαιριστές
Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Πολιτογραφημένοι πολίτες της Ιταλίας
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Νικητές του Παίκτη της Χρονιάς της FIFA
Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2003